CELEX: 62014TN0095
Language: fi
Date: 2014-02-07 00:00:00
Title: Asia T-95/14: Kanne 7.2.2014 – Iranian Offshore Engineering & Construction v. neuvosto

7.4.2014   
            
            
               FI
            
            
               Euroopan unionin virallinen lehti
            
            
               C 102/40
            
         Kanne 7.2.2014 – Iranian Offshore Engineering & Construction v. neuvosto
   (Asia T-95/14)
   2014/C 102/61
   Oikeudenkäyntikieli: espanja
   
      Asianosaiset
   
   
      Kantaja: Iranian Offshore Engineering & Construction (Teheran, Iran) (edustajat: asianajajat J. Viñals Camallonga, L. Barriola Urrutioechea ja J. Iriarte Ángel)
   
      Vastaaja: Euroopan unionin neuvosto
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan neuvoston päätöksen 2013/661/YUTP 1 artiklan siltä osin kuin se koskee kantaja, ja poistamaan sen nimen mainitun päätöksen liitteestä
            
         
               —
            
            
               kumoamaan neuvoston täytäntöönpanoasetuksen (EU) N:o 1154/2013 1 artiklan siltä osin kuin se koskee kantajaa, ja poistamaan sen nimen mainitun asetuksen liitteestä, ja
            
         
               —
            
            
               velvoittamaan neuvoston korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Nyt esillä oleva kanne koskee Iraniin kohdistuvista rajoittavista toimenpiteistä annetun asetuksen (EU) N:o 267/2012 täytäntöönpanosta 15.11.2013 annetun neuvoston täytäntöönpanoasetuksen (EU) N:o 1154/2013 (EUVL L 306, s. 3) 1 artiklaa ja Iraniin kohdistuvista rajoittavista toimenpiteistä annetun päätöksen 2010/413/YUTP muuttamisesta 15.11.2013 annetun neuvoston päätöksen 2013/661/YUTP (EUVL L 306, s. 18) 1 artiklaa siltä osin kuin niissä säädetään kantajan nimen merkitsemisestä mainittujen toimenpiteiden kohteena olevien henkilöiden ja yhteisöjen luetteloon.
   Kanteensa tueksi kantaja vetoaa seitsemään kanneperusteeseen.
   
               1)
            
            
               Ensimmäinen kanneperuste, joka perustuu niitä tosiseikkoja koskevaan ilmeiseen arviointivirheeseen, joihin riidanalaiset säännökset perustuvat, koska niiltä puuttuu tosiasiallinen perusta.
            
         
               2)
            
            
               Toinen kanneperuste, joka perustuu perusteluvelvollisuuden laiminlyöntiin, koska kantajaa koskevin osin sen lisäksi, että riidanalaiset säännökset ovat perusteettomia, ne ovat myös epätäsmällisiä ja yleisiä, mikä estää kantajaa valmistelemasta puolustustaan asianmukaisella tavalla.
            
         
               3)
            
            
               Kolmas kanneperuste, joka perustuu tehokasta oikeussuojaa koskevan oikeuden loukkaamiseen toimien perustelujen, esitettyjä väitteitä koskevan näytön puuttumisen, puolustautumisoikeuksien ja omaisuudensuojan osalta, koska perusteluvelvollisuutta ei ole noudatettu eikä tosiasiallista näyttöä ole esitetty, millä on vaikutusta muihin oikeuksiin.
            
         
               4)
            
            
               Neljäs kanneperuste, joka perustuu harkintavallan väärinkäyttöön, koska on olemassa objektiivisia, täsmällisiä ja yhtäpitäviä viitteitä, joiden perusteella voidaan todeta, että neuvosto asemaansa väärinkäyttäen tavoitteli seuraamustoimenpiteet toteuttaessaan muita päämääriä kuin niitä, joita se väitti tavoittelevansa.
            
         
               5)
            
            
               Viides kanneperuste, joka perustuu sovellettujen oikeussääntöjen virheelliseen tulkintaan, koska niitä tulkittu ja sovellettu laajasti ja virheellisesti, mikä ei ole hyväksyttävää, kun kyseessä ovat seuraamuksia koskevat säännökset.
            
         
               6)
            
            
               Kuudes kanneperuste, joka perustuu omaisuudensuojan loukkaamiseen, koska sitä on rajoitettu ilman tosiasiallista oikeuttamisperustetta.
            
         
               7)
            
            
               Seitsemäs kanneperuste, joka perustuu yhdenvertaisen kohtelun periaatteen loukkaamiseen, koska kantajana olevan yrityksen kilpailuasemaa on loukattu ilman syytä.